17. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ.59738 της 29/29 Δεκ.1994 (ΦΕΚ Β΄971) Εγκατάσταση, στέγαση και εξοπλισμός υπηρεσιών Νομαρχιακής Αυτ/σης και Υπηρεσιών Περιφερειακής Διοίκησης. 1.Καθορίζουμε εξαιρετικές και σύντομες διαδικασίες, ως κάτωθι: α)Η μίσθωση κτιρίων για την εγκατάσταση και στέγαση των ανωτέρω υπηρεσιών και η προμήθεια του αναγκαίου εξοπλισμού τους, η μεταφορά Αρχείου και κάθε άλλη απαραίτητη εργασία γίνονται με απευθείας ανάθεση, χωρίς δημοπρασία και άλλες διαδικασίες, με αποφάσεις του Νομάρχη ύστερα από γνωμοδότηση τριμελούς επιτροπής. β)Στην επιτροπή η οποία συγκρατείται με απόφαση του Νομάρχη, συμμετέχει ένας μηχανικός του Δημοσίου και δύο ανώτεροι υπάλληλοι. γ)Το μισθωτήριο συμβόλαιο υπογράφεται από τον Νομάρχη και τον ιδιοκτήτη του ακινήτου. 2.Οι σχετικές δαπάνες, που θα αποφασιστεί να βαρύνουν το λογαριασμό του άρθρ. 68 του Ν.Δ.3033/54, πληρώνονται από τα αντίστοιχα Νομαρχιακά Ταμεία, που επιχορηγούνται για το σκοπό αυτό. «3.Προκειμένου για τη μίσθωση κτιρίων προς εγκατάσταση και στέγαση των υπηρεσιών της Περιφερειακής Διοίκησης, την προμήθεια του αναγκαίου εξοπλισμού τους, τη μεταφορά αρχείου και για κάθε άλλη αναγκαία εργασία, για την οποία προβλέπει η περίπτ.α΄ της παρ. 1 της απόφασης αυτής, εκδίδεται από τον Περιφερειακό Διευθυντή ύστερα από γνωμοδότηση τριμελούς επιτροπής, η οποία συγκροτείται με απόφαση του ίδιου και στην οποία συμμετέχει ένας μηχανικός του Δημοσίου και δύο ανώτεροι υπάλληλοι. Το σχετικό μισθωτήριο συμβόλαιο υπογράφεται από τον Περιφερειακό διευθυντή και τον ιδιοκτήτη του ακινήτου. Οι σχετικές δαπάνες που θα αποφασιστούν θα βαρύνουν το λογαριασμό του άρθρ.68 του Ν.Δ.3033/54». Η παρ. 3, προστέθηκε από την 30727/5-13 Ιουλ.1995, (ΦΕΚ Β΄617), απόφ. Υπ. Εσωτ. και Οικονομικών. 